ปกติเราไม่ค่อยทานอะไรตอนดึก แต่ครั้งนี้ด้วยความอยากล้วนๆค่ะ ออกจากโรงหนังมาปุ๊บรีบบึ่งมาปั๊บ เผื่อยังมีลุ้นที่จะได้กินอยู่เพราะตอนนั้นก็เป็นเวลาสามทุ่มนิดๆแล้ว กลัวร้านไม่ให้บัตรคิว ไปถึงหน้าร้านก็ยังมีลูกค้ายืนรออยู่แต่ไม่มากค่ะ พนักงานก็ถามว่ามากี่ท่าน แบบนี้แสดงว่าเรายังมีโอกาสได้ทาน เย้! เราก็เลยถามว่าร้านปิดกี่โมง พนักงานแจ้งว่าแจกบัตรคิวถึง4ทุ่ม ตามเวลาห้างปิด แต่ลูกค้าสามารถนั่งทานต่อในร้านได้ค่ะ เพิ่งรู้นะเนี่ย คือดีมากเลย อีกหน่อยคงได้มาทานบ่อยๆ อิอิ

เราอยากลองเมนูโปรโมชั่นชาไทยค่ะ เพราะฉะนั้นไม่ต้องคิดถึงเมนูอื่นเลย อิอิ

- Thai Tea Shibuya Toast (205 บาท)
เหมือนฮันนี่โทสต์ธรรมดาค่ะ แต่เปลี่ยนรสซอสที่ราดและไอศครีมเป็นชาไทย ไอศครีมละลายเร็วมาก แต่รสชาไทยเข้มข้นใช้ได้ทีเดียวค่ะ กลิ่นชัดเจน ไม่ค่อยหวาน ถ้าราดน้ำผึ้งก็จะออกหวานมากขึ้นค่ะ

- Thai Tea with grass jelly (105 บาท)
คือชาไทยใส่เฉาก๊วย ชานมรสชาติธรรมดาทั่วไปเลยค่ะ สีส้มสด ส่วนเฉาก๊วยค่อนข้างเหนียวหนุบ แปลกดี มีเอกลักษณ์ไม่เหมือนใครดีค่ะ

สำหรับเราโปรโมชั่นชาไทยนี้ก็โอเคนะคะ พอทานได้ แต่ไม่ได้ถูกใจมากจนต้องมาทานซ้ำเมนูนี้ สาขานี้เพิ่งเปิดใหม่ ที่นั่งไม่เยอะมาก พนักงานบริการดีค่ะคอยเดินมาดูนู่นนี่นั่นตลอด